# Bahrain

| Pagarian ti Bahrainمملكة البحرين *Mamlakat al-Baḥrayn* |
| --- |
|
Wagayway

Kayarigan

 |
| **Nailian a kanta:Bahrainona* |
| Lokasion ti  Bahrain  (berde)idiay Tengnga a Daya  (kolordapo)  —  [Leyenda] |
| Kapitolioken kadakkelan a siudad | Manama ﻿ / ﻿ |
| Opisial a sasao | Arabiko |
| Nagan dagiti umili | Bahraini |
| Gobierno | Batay-linteg a monarkia |
|  |
| • Ari  | Hamad bin Isa Al Khalifa |
| • Nabalangatan a Prinsipe  | Salman bin Hamad bin Isa Al Khalifa |
| • Kangrunaan a Ministro  | Khalifa bin Salman Al Khalifa |
|  |
| Lehislatura | Nailian a Gimong iti Bahrain |
| Panakawayawayas |
|  |
| • Manipud ti Persia  | 1783 |
| • Panagipatingga iti naipangpangruna a tulag iti Nagkaykaysa a Pagarian  | 15 Agosto 1971 |
|  |
| Kalawa |
| • Dagup | 750 km2 (290 sq mi) (Maika-185) |
| • Danum (%) | 0 |
| Populasion |
| • Karkulo idi 2010 | 1,234,571 (Maika-155) |
| • Densidad | 1,646.1/km2 (4,263.4/sq mi) (Maika-7) |
| GDP (PPP) | Karkulo idi 2011 |
| • Dagup | $31.101 billion |
| • Tunggal maysa a tao | $27,556 |
| GDP (nominal) | Karkulo idi 2011 |
| • Dagup | $26.108 bilion |
| • Tunggal maysa a tao | $23,132 (=) |
| HDI (2013) |  0.815 nangato unay · Maiak-44 |
| Kuarta | Dinar ti Bahrain (BHD) |
| Sona ti oras | UTC+3 (AST) |
| Pagmanehuan | Kanawan |
| Kodigo ti panagtawag | 973 |
| Kodigo ti ISO 3166 | BH |
| TLD ti internet | .bh |

Ti **Bahrain** (Arabiko: ‏البحرين‎, *al-Baḥrayn*) (Persiano: ‏بحرين‎, *Baḥrain*), opisial a ti **Pagarian ti Bahrain** (Arabiko: مملكة البحرين‎, *Mamlakat al-Baḥrayn*), ket maysa a bassit nga isla nga estado iti asideg ti lumaud a pantar iti Golpo Persiano. Tinurayan daytoy babaen ti naarian a pamilia ti Al Khalifa. Manipud idi 2010 addan daytoy ti populasion iti 1,234,571, a mairaman dagiti 666,172 a saan nga umili.Dati daytoy nga emirato, ti Bahrain ket nairangarang a kas maysa a pagarian idi 2002.

Ti Bahrain ket maysa a purpuro kadagiti 33 nga is-isla, a ti kadakkelan ket ti Isla ti Bahrain, iti kaatiddog a 55 km (34 mi) ken 18 km (11 mi) a kalawa. Ti Saudi Arabia naisanglad iti laud ken naisilpo iti Bahrain babaen ti Ari Fahd a Nangato a kalsada. Ti Qatar ket addaan iti abagatan a daya ti ballasiw ti Golpo iti Bahrain. Ti naplano a Qatar Bahrain a nagato a kalsada ket isilpona ti Bahrain ken Qatar ken agbalinto a ti kaatiddogan a nagato a kalsada ti baybay iti lubong.

Naamammoan daytoy kadgiti lana ken perlas, ti Bahrain ket balay pay dagiti dadakkel a patakder, a mairaman ti Sentro ti Komersio ti Lubong ti Bahrain ken ti Bahrain a Puerto ti Busbos, nga addaan ti naipaltiing a panagipatakder ti 1,022 m (3,353 ft) a kangato ti Murjan a Torre. Ti *Qal’at al-Bahrain* (ti puerto ken kapitolio iti taga-ugma a daga iti Dilmun) ket nairangarang idi a kas maysa a UNESCO a Tinawtawid a Pagsaadan iti Lubong idi 2005. Ti Umuna a Pagannurotan ti Grand Prix ti Bahrain a maipabuya idiay Bahrain nga Internasional a Law-law.

## Etimolohia

Iti Arabiko, ti *bahrayn* ket isu ti dua a porma iti *bahr* ("baybay"), a ti *al-Bahrayn* ket kayatna a saoen a ti "dagiti Dua a Baybay". Nupay kasta, no ania dagiti naitudo a kasisigud a dua a baybay ket naisuppitan. Daytoy a balikas ket agparang iti maminlima idiay Korán, ngem saan a mangitudo iti moderno nga isla—a naamammoan dagiti Arabo a kas ti "Awal"—ngem ti oasis iti al-Katif ken Hadjar (moderno nga al-Hasa). Saan a nalawag no kaano idi a nangrugi ti balikas a mangitudo ti is-isla ti Awal, ngem daytoy ket baka idi maika-15 a siglo.

Tatta nga aldaw, ti al-Hasa ket tagikua ti Saudi Arabia ken ti "dua a baybay" ti Bahrain ket sapasap a naala dagitoy iti luek a daya a laud iti isla, ti baybay anga amianan ken abagatan iti isla, wenno ti naapgad a danum ken di-naapgad a danum nga adda iti ngato ken sirok ti daga. Iti panakainayon pay dagiti bubon, adda dagiti luglugar iti amianan a baybay iti Bahrain a dagiti labutab ket agpangato idiay tengnga iti naapgad a danum, a napalpaliiw dagiti agbisbisita manipud idi taga-ugma a panawen.

Ti sabali pay a teoria ket naidaton babaen a ni al-Ahsa a dagidi dua a baybay ket tie Nalatak a Berde a Taaw ken ti maysa a nakappia a danaw idiay kangrunaan a daga; ken ti pay pay maysa babaen ni al-Jawahari a daytoy ket adadu a pormal a nagan a ti *Bahri* (lit. "tagikua ti baybay") a daytoy ket nakaallilaw ken ket saan a naala.

## Dagiti nagibasaran

## Dagiti akinruar a silpo

* Dagiti midia a mainaig iti Bahrain iti Wikimedia Commons
* Pakaammo ti panagbiahe idiay Bahrain manipud iti Wikivoyage (iti Ingles)
* Opisial a website ti gobierno
* Bahrain a naikabil iti *The World Factbook* (iti Ingles)
* Bahrain iti Curlie (iti Ingles)
* Wikimedia Atlas iti Bahrain